|  |
| --- |
| **MINISTERUL AFACERILOR INTERNE**  **DEPARTAMENTUL PENTRU SITUAŢII DE URGENŢĂ**  **INSPECTORATUL GENERAL PENTRU SITUAŢII DE URGENŢĂ**  **INSPECTORATUL PENTRU SITUAŢII DE URGENŢĂ**  **„POROLISSUM” AL JUDEŢULUI SĂLAJ** |
|  |
|  |

**CONTRACT DE LUCRĂRI**

**nr. \_\_\_\_\_\_\_\_\_\_\_ din data de \_\_\_\_\_\_\_\_\_\_**

***1. Părţile contractante***

În temeiul art.7 alin.(5) din Legea nr.98 din 19 mai 2016 privind achizițiile publice și art.43-46 din Normele metodologice din 2 iunie 2016 de aplicare aprevederilor referitoare la atribuirea contractului de achiziție publică/acordului cadru din legea nr. 98/2016 privind achizițiile publice, s-a încheiat prezentul contract de lucrări, **între**

**Inspectoratul pentru Situaţii de Urgenţă „Porolissum” al judeţului Sălaj**, cu sediul în Zalău b-dul. Mihai Viteazu nr. 57, telefon 0260 611212, fax 0260 615621, cod unic de înregistrare 4494667, cont trezorerie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_deschis la Trezoreria Zalău, reprezentată legal de domnul Adrian Dobocan, având funcţia de D.Inspector Şef, în calitate de **Achizitor**  pe de o parte

şi \_\_\_\_\_\_\_\_\_\_\_\_\_\_\_cu sediul în localitatea \_\_\_\_\_\_\_\_\_\_\_\_\_\_, comuna \_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_, nr.\_\_\_\_, județul \_\_\_\_\_\_\_\_\_\_\_\_\_\_\_, COD POȘTAL \_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_\_ , cod unic de înregistrare RO\_\_\_\_\_\_\_\_\_, tel \_\_\_\_\_\_\_\_\_\_, ,e-mail –, cont RO\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_, reprezentată prindomnul \_\_\_\_\_\_\_\_\_\_\_\_ **,** în calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***zi***- zi calendaristică; ***an*** - 365 zile.

***3. Interpretare***

3.1În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***4.* *Obiectul şi preţul contractului***

4.1.- Executantul se obligă să execute **Lucrări de reparaţii curente la acoperişul de la sediul administrativ al I.S.U. Sălaj**,în perioada convenită, conform specificațiilor din Caietul de sarcini și Ofertă executant, anexe la prezentul contract.

4.2. - Achizitorul se obligă să plătească executantului preţul convenit pentru îndeplinirea contractului.

4.3. - Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor, este de \_\_\_\_\_\_\_\_\_\_\_\_\_\_leila care se adaugă TVA în valoare de \_\_\_\_\_\_\_\_\_\_\_ lei, rezultând suma de **\_\_\_\_\_\_\_\_\_\_ cu TVA** , conform ofertei executantului, anexă la contract.

4.4. – Executantul confirmă fapul că prețul contractului este corespunzător în totalitate, a fost stabilit pe baza cunoașterii tuturor detaliilor necesare și include toate taxele , impozitele, asigurarile, costurile directe si indirecte.

**5. *Durata contractului***

5.1 – Lucrările ce fac obiectul prezentului contract vor fi executate în termen de 60 de zile calendaristice, începând cu ziua următoare datei de emitere a ordinului de începere al lucrării (emitere ordin în maxim 1 zi lucrătoare de la data constituirii garanției de bună execuție).

5.2 – Prezentul contract încetează să producă efecte după expirarea a 30 zile de la termenul prevăzut la art. 5.1., dar nu înainte de îndeplinirea obligațiilor de către ambele părți.

**6. *Documentele contractului***

*6*.1 - Documentele contractului sunt:

a) oferta executantului;

b) caietul de sarcini;

c) dovada depunerii garanției de bună execuție (după semnarea contractului de către ambele părți)

***7. Obligaţiile principale ale executantului***

7.1. (1) Executantul se obligă să execute lucrările astfel cum au fost specificate în Caietul de sarcini, oferta executantului și în conformitate cu legislaţia română în vigoare.

(2) Executantul confirmă faptul că deține toate informațiile necesare și utile, a luat în considerare pericolele și incertitudinile cu privire la detaliile de execuție a lucrărilor, a inspectat zona unde vor fi efectuate lucrările, este pe deplin conștient de toate dificultățile și costurile implicate și dispune de organizarea necesară pentru realizarea contractului.

7.2 Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(2) Executantul garantează că la data recepţiei, lucrarea executată va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract. Se obligă să garanteze calitatea lucrărilor prin răspundere directă faţă de beneficiar şi autorităţi, in conformitate cu actele normative in vigoare.

7.3. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

(2) Executantul are obligaţia de a pune la dispoziţia achizitorului caietele de măsurători (ataşamentele) şi, după caz, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

7.4 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale. Achizitorul poate solicita executantului, cu motive întemeiate să elimine, să refacă, repare orice parte din lucrare care nu este conformă.

7.5 - Pe parcursul execuţiei lucrărilor şi remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

De a asigura instruirea, dotarea și verificarea utilizării de către personalul propriu a echipamentului de protecție individuală împotriva răspândirii și contaminării cu COVID-19.

7.6 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării.

7.7 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor;

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

7.8- (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

de a respecta prevederile art. 105,107,112,114,183 și 185 din HG 585/2002 privind aprobarea STANDARDULUI NAŢIONAL de protecţie a informaţiilor clasificate în România.

7.9 - Executantul răspunde, potrivit obligaţiilor care îi revin, pentru viciile ascunse ale lucrării, ivite într-un interval de 5ani de la recepţia lucrării, ca urmare a nerespectării ofertei tehnice și specificațiilor caietului de sarcini, aferente execuţiei lucrării.

7.10. - Executantul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea;

daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

7.11. - (1) Executantul va lucra în conformitate cu legislaţia şi normele în vigoare privind Sănatatea si Securitatea muncii, prevenirea si stingerea incendiilor, precum si protectia mediului, în mod special cu Legea 319/2006 – legea securitatii si sanatatii in munca si normele de aplicare, cu modificarile si completarile ulterioare, HG 300 / 2006 - privind cerintele minime de securitate si sanatate pentru santierele temporare sau mobile, Legea 307/2006 – privind apărarea împotriva incendiilor si normele de aplicare cu completarile si modificarile ulterioare.

(2) Executantul işi asumă integral responsabilitatea privind acţiunile întreprinse de salariatii săi si ai subcontractorilor, care ar putea duce la producerea accidentelor de persoane, precum şi efecuarea oricarei lucrări care prezinta un pericol iminent.

(3) Executantul va asigura luarea tuturor măsurilor ce se impun, în cazul producerii unui accident de munca: raportarea acestuia, cercetarea, respectiv inregistrarea acestuia, pe perioada executarii contractului incheiat intre parti, atat pentru personalul propriu cat si pentru personalul subcontractorilor.

(4) Executantul va desfasura activităţile respectând legislatia privind protectia mediului, nu va evacua substante poluante şi va lua toate măsurile necesare pentru prevenirea poluării şi a scurgerilor necontrolate in sol. Va dispune de materiale necesare si va interveni pe propria cheltuiala in caz de poluare, pentrua reduce contaminarea.

***8. Obligaţiile achizitorului***

8.1 – Achizitorul se obligă să plătească executantului preţul convenit pentru execuţia și finalizarea lucrărilor.

8.2 - La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor (daca este cazul).

8.3 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier;

racordurile pentru utilităţi (apă, energie, canalizare etc.), dacă acest lucru nu implică costuri suplimentare pentru achizitor.

(2) Necesarul de energie electrică şi apă pentru executarea lucrărilor vor fi asigurate de către beneficiarul lucrării dacă nu implică costuri adiţionale cu amenajarea. Orice amenajări suplimentare pentru a se asigura necesarul de energie electrică şi apă etc. se vor face pe cheltuiala executantului.

8.4 - Achizitorul are obligaţia de a examina şi măsura lucrările care devin ascunse în cel mult 2 zile de la notificarea executantului.

8.5 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

***9.* *Sancţiuni pentru neîndeplinirea culpabilă a obligaţiilor modificarea si incetarea contractului***

9.1-În cazul în care, din vina sa exclusivă, executantul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu 0,06 % din valoarea contractului pentru fiecare zi de întârziere.

9.2 **-** În cazul în care achizitorul nu îşi onorează obligaţiile în termenul convenit, atunci acestuia îi revine obligaţia de a plăti, ca penalităţi, o sumă echivalentă cu 0,06 % pentru fiecare zi de întârziere din prețul contractului.

9.3 - Nerespectarea obligațiilor asumate prin prezentul contract de către una dintre părţi, în mod culpabil, dă dreptul părții lezate de a considera contractul reziliat de drept / de a cere rezilierea contractului şi de a pretinde plata de daune-interese.

9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.5 – Părţile contractante pot modifica sau completa prevederile contractului, în timpul derulării acestuia, numai de comun acord, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului. Înţelegerile convenite cu aceasta ocazie vor fi stipulate în acte adiţionale care, din momentul semnării de ambele părţi, constituie parte integrantă din contract.

* 1. - Părţile au datoria de a se informa reciproc în cazul apariţiei unei cauze care ar putea duce la

încetarea contractului. Partea care invoca o cauza de încetare a prevederilor prezentului contract o va notifica celeilalte părţi cu cel putin 10 zile calendaristice înainte de data la care încetarea urmează să-şi producă efectele.

9.7- Incetarea prezentului contract nu va avea nici un efect asupra obligaţiilor deja scadente între părţile contractante şinu va afecta lucrările deja executate.

***10.******Începerea şi execuţia lucrărilor***

10.1 - Executantul are obligaţia de a începe lucrările în termen de 5 zile de la primirea ordinului de începere al lucrării în acest sens din partea achizitorului.

10.2 -(1) Lucrările trebuie să se deruleze conform graficului general de execuţie şi să fie terminate la data stabilită.

(2) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute în contract, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

10.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţii lor şi anume responsabilul tehnic cu execuţia.

(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

10.4 - (1) Materialele trebuie să fie de calitatea prevăzută în documentaţia de atribuire si execuţie;

(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

10.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, sunt finalizate, pentru a fi examinate şi măsurate.

(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.

(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

10.6 Executantul va executa lucrările astfel încât să permită beneficiarului să poată muta (curăța) amplasamentul lucrării.

***11. Întârzierea şi sistarea lucrărilor***

11.1 - În cazul în care:

volumul sau natura lucrărilor neprevăzute;

condiţiile climaterice excepţional de nefavorabile;

oricare alt motiv de întârziere care nu se datorează executantului şi nu a survenit prin încălcarea contractului de către acesta, îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

orice prelungire a duratei de execuţie la care executantul are dreptul;

totalul cheltuielilor suplimentare, care se va adăuga la preţul contractului.

***12. Finalizarea lucrărilor***

12.1 Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.

12.2. (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

12.3. Comisia de recepţie are obligaţia de a examina:

a) executarea lucrărilor în conformitate cu prevederile contractului, ale documentaţiei de execuţie şi ale reglementărilor specifice, cu respectarea exigenţelor esenţiale, conform legii;

b) terminarea tuturor lucrărilor prevăzute în contract şi în documentaţia anexă la contract.

c) valoarea declarată a lucrării.

12.4. Examinarea se efectuează în toate cazurile prin cercetarea vizuală a construcţiei şi analizarea documentelor aferente lucrării.

12.5. Comisia de recepţie recomandă admiterea recepţiei în cazul în care nu există obiecţii sau cele care s-au consemnat nu sunt de natură să efectueze utilizarea lucrării conform destinaţiei sale.

12.6. Comisia de recepţie recomandă amânarea recepţiei când:

- se constată lipsa sau neterminarea unor lucrări ce afectează siguranţa în exploatare a construcţiei din punct de vedere al exigenţelor esenţiale;

- construcţia prezintă vicii a căror remediere este de durata şi care, dacă nu ar fi făcute ar diminua considerabil utilitatea lucrării;

- există în mod justificat dubii cu privire la calitatea lucrărilor şi este nevoie de încercări de orice fel pentru a le clarifica.

12.7. Comisia de recepţie recomandă respingerea recepţiei dacă se constată vicii care nu pot fi înlăturate şi care prin natura lor implică realizarea unei sau a mai multor exigente esenţiale, caz în care se impun expertize, reproiectări, refaceri de lucrări etc.

12.8. Absenta executantului de la recepţie nu constituie motiv pentru amânarea şi/sau anularea actului de recepţie. În cazul în care executantul nu se prezintă la recepţie, achizitorul poate solicita asistenţa pentru recepţie a unui expert tehnic neutru atestat, care să consemneze, separat de procesul-verbal, starea de fapt constatată.

12.9. Situaţiile de absenţă a unor persoane sau delegaţi convocaţi vor fi consemnate în procesul-verbal de recepţie.

12.10. Preşedintele comisiei de recepţie va prezenta achizitorului procesul-verbal de recepţie cu observaţiile participanţilor şi cu recomandarea comisiei. Pe baza procesului-verbal de recepţie, achizitorul hotărăşte admiterea, amânarea sau respingerea recepţiei şi notifică hotărârea sa în interval de 3 zile lucrătoare executantului, împreună cu un exemplar din procesul-verbal.

12.11. Pentru partea de lucrare preluată de achizitor, perioada de garanţie pentru viciile care nu ţin de siguranţa construcţiei începe de la data terminării remedierilor.

***13. Garanția de bună execuție***

13.1 - (1) Executantul se obligă să constituie garanţia de bună execuţie a contractului, în contul de garanții pe care îl va deschide la Trezoreria municipiului Zalău, în termen de 5 (cinci) zile lucrătoare de la semnarea contractului, în procent de 5 **%** din preţul contractului fără TVA , în cuantum de **\_\_\_\_\_\_\_\_** **\_\_\_\_\_\_\_\_lei**  .Garanția de bună execuție va fi restituită executantului astfel:

* 70% în termen de 14 zile lucrătoare de la semnarea procesului verbal de recepţie la terminarea lucrărilor fără obiecţiuni
* 30% în termen de 14 zile lucrătoare la expirarea perioadei de garanţie pe baza procesului verbal de recepţie finală
* Garanţia de bună execuţie se constituie prin virament bancar sau printr-un instrument de garantare emis de o instituţie de credit din Romania sau din alt stat sau de o societate de asigurări, în condiţiile legii si devine anexă la contract, prevederile art. 36 alin. (3) şi (5) aplicându-se în mod corespunzător.

- În cazul în care valoarea garanţiei de bună execuţie este mai mică de 5000 de lei, autoritatea contractantă are dreptul de a accepta constituirea acesteia prin depunerea la casierie a unor sume în numerar.

13.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract și pentru perioada de garanție de 5 ani a lucrării.

Anterior emiterii unei pretenții asupra garanției de bună execuție, achizitorul are obligația de a notifica acest lucru executantului, precizând totodată obligaţiile care nu au fost respectate.

13.3– Nerespectarea termenului pentru depunere a garanţiei de bună execuţie duce la descalificarea contractantului şi rezilierea contractului*.*

13.4 - Garanţia lucrării este distinctă de garanția de bună execuţie a contractului.

***14. Perioada de garanţie acordată lucrărilor***

14.1 - Perioada de garanţie de **5 ani**, decurge de la data recepţiei la terminarea lucrărilor şi până la recepţia finală.

14.2 - (1) În perioada de garanţie, executantul are obligaţia ca în termen de 5 zile lucrătoare, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale. Perioada de garanție urmând să fie recalculată de la data efectuării reparațiilor.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei părţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

14.3 - În cazul în care executantul nu executălucrările, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

***15. Modalităţi de plată***

15.1 -Achizitorul are obligaţia de a efectua plata către executant pe baza situaţiilor de lucrări întocmite de executant în forma şi conţinutul stabilite prin oferta depusă în cadrul procedurii şi supuse verificării şi confirmării de către Achizitor după recepţia lucrărilor executate.

15.2. Achizitorul se obligă să plătească preţul în termen de maxim 60 zile de la data semnării, fără obiecțiuni a procesului-verbal de recepţia cantitativă şi calitativă.

15.3. Achizitorul pe parcursul derulării contractului poate efectua recepții parțiale ale lucrărilor și achitarea acestora pe baza situațiilor de lucrări întocmite de executant cu respectarea prevederilor art.12.2 și 12.3. În urma verificării, Achizitorul poate opera reduceri valorice şi cantitative dacă constată că unele lucrări supuse aprobării la plată nu au fost executate în totalitate, cu deficienţe calitative, ori au fost utilizate preţuri unitare neconforme cu contractul.

15.4. Lucrările diverse şi neprevăzute care nu au fost aprobate în prealabil de Achizitor se reduc din situaţiile de plată şi se onorează la plată numai după aprobarea acestora de către Achizitor.

15.5. (1) În urma verificării Situațiilor de plată, Achizitorul va transmite, în scris, Executantului o Comunicare de confirmare a valorii aprobate la plată (cu eventuale explicaţii pentru sumele reduse), în vederea emiterii facturii către acesta. (2) În următoarele 2 zile, Executantul va emite factura referitoare la Situaţia de plată.

15.6. Contractul nu va fi considerat terminat până când Procesul verbal de recepţie la terminarea lucrărilor nu va fi semnat de Comisia de recepţie, care confirmă că lucrările au fost executate conform Contractului.

Recepţia finală va fi efectuată conform prevederilor legale, după expirarea perioadei de garanţie.

15.7. Executantul trebuie să transmită Achizitorului, în termen de 5 de zile de la semnarea Procesului verbal de recepţie la terminarea lucrărilor, Situaţia finală de plată împreună cu eventualele documente care să dea posibilitatea Achizitorului să stabilească valoarea finală a Contractului.

15.8. Dacă Achizitorul nu face plata conform prevederilor Contractului sau, deși primește o scrisoare de nemulţumire, încalcă prevederile Contractului, Executantul poate emite o înştiinţare prin care să specifice neîndeplinirea obligaţiilor.

***16. Ajustarea preţului contractului***

16.1 - Pentru lucrările executate, plăţile datorate de achizitor executantului sunt cele declarate în propunerea financiară, anexă la contract.

16.2 - Preţul prezentului contract se actualizează numai în situația în care pe parcursul derulării acestuia apar situații (lucrări suplimentare, note de renunţare) care nu au putut fi prevăzute la întocmirea caietului de sarcini cu cantitățile de lucrări.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

***18. Soluţionarea litigiilor***

18.1 - Achizitorul şi executantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***19. Comunicări***

19.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

19.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***20. Legea aplicabilă contractului***

20.1 - Contractul va fi interpretat conform legilor din România.

Părţile au înțeles să încheie prezentul contract în două exemplare originale, dintre care un exemplar pentru achizitor şi un exemplar pentru executant.

**ACHIZITOR, EXECUTANT,**

INSPECTORATUL PENTRU SITUAŢII S.C. \_\_\_\_\_\_\_\_\_\_\_\_\_\_ S.R.L.

DE URGENŢĂ “POROLISSUM” AL

JUDEŢULUI SĂLAJ ADMINISTRATOR

D. INSPECTOR ȘEF \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

ADJUNCT AL INSPECTORULUI ŞEF

\_\_\_\_\_\_\_\_\_\_\_\_\_\_\_\_\_\_

VIZAT

Contabil Șef

\_\_\_\_\_\_\_\_\_\_\_\_\_\_\_\_\_\_\_

AVIZAT PENTRU LEGALITATE

Consilier Juridic

\_\_\_\_\_\_\_\_\_\_\_\_\_\_\_\_\_\_\_\_\_

RESPONSABIL PENTRU DERULARE CONTRACT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_